Document ID: 31988D0012

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 16ης Δεκεμβρίου 1987
για παράταση και τροποποίηση της απόφασης 85/15/ΕΟΚ με την οποία εξουσιοδοτείται η Ιρλανδία να συνεχίσει την εφαρμογή ορισμένων μέτρων διασφάλισης, σύμφωνα με το άρθρο 108 παράγραφος 3 της συνθήκης ΕΟΚ
(Το κείμενο στην αγγλική γλώσσα είναι το μόνο αυθεντικό)
(88/12/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 108 παράγραφος 3,
Εκτιμώντας:
ότι με την απόφασή της 85/15/ΕΟΚ (1), όπως τροποποιήθηκε από την απόφαση 87/150/ΕΟΚ (2), η Επιτροπή εξουσιοδότησε την Ιρλανδία να συνεχίσει, μέχρι τις 19 Δεκεμβρίου 1987, την εφαρμογή ορισμένων μέτρων διασφάλισης, όσον αφορά κινήσεις κεφαλαίων που έχουν ελευθερωθεί σύμφωνα με τις διατάξεις της οδηγίας του Συμβουλίου της 11ης Μαΐου 1960 (3), όπως τροποποιήθηκε τελευταία από την οδηγία 86/566/ΕΟΚ (4)·
ότι η Ιρλανδία επικαλέσθηκε τις δυσχέρειες που εξακολουθούν να υφίστανται στο ισοζύγιο πληρωμών και ζήτησε την παράταση ορισμένων μέτρων διασφάλισης, σύμφωνα με τις διατάξεις του άρθρου 2 παράγραφος 3 της απόφασης 85/15/ΕΟΚ· ότι, από την 1η Ιανουαρίου 1968, οι ιρλανδικές αρχές θα ελαφρύνουν τα ισχύοντα μέτρα διασφάλισης την παράταση των οποίων ζητούν·
ότι από την εξέταση της οικονομικής κατάστασης της Ιρλανδίας, στην οποία προέβη η Επιτροπή, προκύπτει ότι η βελτίωση της εξωτερικής θέσης της Ιρλανδίας από το 1984 και μετέπειτα επιτρέπει τη σημαντική ελάφρυνση των περιορισμών που επιβλήθηκαν στις επενδύσεις χαρτοφυλακίου των κατοίκων εξωτερικού· ότι, ωστόσο, η συνέχιση και η παγίωση αυτής της εξέλιξης, που οφείλεται κυρίως σε μείωση του ελλείμματος του δημοσίου τομέα, και σε πιο ικανοποιητικές συνθήκες ανάπτυξης, αιτιολογούν τη διατήρηση, για σύντομη σχετικά περίοδο, μέτρων, διασφάλισης στον τομέα αυτό·
ότι κατά συνέπεια πρέπει να παραταθεί και να τροποποιηθεί η απόφαση με την οποία εξουσιοδοτείται η Ιρλανδία να εφαρμόσει τα μέτρα διασφάλισης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 85/15/ΕΟΚ τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
«Άρθρο 1
1. Η Ιρλανδία εξουσιοδοτείται προσωρινά και στο πλαίσιο των ορίων που εκτίθενται στο παράρτημα της παρούσας απόφασης, να απαγορεύσει ή να υπαγάγει σε εκ των προτέρων έγκριση των συναλλαγματικών αρχών τη σύναψη ή πραγματοποίηση των συναλλαγών και μεταφορών σχετικά με τις κινήσεις κεφαλαίων που έχουν ελευθερωθεί κατά την ημερομηνία έκδοσης της παρούσας απόφασης, σύμφωνα με το άρθρο 1 της οδηγίας του Συμβουλίου της 11ης Μαΐου 1960 (πρώτη οδηγία για την εφαρμογή του άρθρου 67) όπως τροποποιήθηκε τελευταία από την οδηγία 86/566/ΕΟΚ.
2. Με εξαίρεση τις περιπτώσεις παράτασης που θα αποφασίσει η Επιτροπή με τους όρους που προβλέπονται στο άρθρο 2 παράγραφος 3, η ισχύς της παρούσας απόφασης λήγει στις 31 Δεκέμβριου 1988. »
2. Το παράρτημα αντικαθίσταται από το ακόλουθο κείμενο:
«ΠΑΡΑΡΤΗΜΑ
1.2 // // // Είδος
πράξεων
// Φύση των επιτρεπόμενων περιορισμών κατά
παρέκκλιση των υποχρεώσεων απέναντι στην Κοινότητα
// // // // // Πράξεις
επί τίτλων
// Η απόκτηση από κατοίκους ξένων τίτλων, ή εθνικών τίτλων που εκδίδονται σε ξένη κεφαλαιαγορά, είναι δυνατόν να απαγορεύεται ή να υπόκεινται σε εκ των προτέρων έγκριση. Αυτό το περιοριστικό μέτρο δεν έχει εφαρμογή σε περίπτωση: // // - απόκτησης ξένων τίτλων από ένα κάτοικο εσωτερικού, όταν η εν λόγω απόκτηση χρηματοδοτείται από το προϊόν της πώλησης άλλων ξένων τίτλων που του ανήκουν ή από δανειοληψία στο εξωτερικό, // // - απόκτηση τίτλων που έχουν εκδώσει οι Κοινότητες και η Ευρωπαϊκή Τράπεζα Επενδύσεων, οι οποίοι είναι διαπραγματεύσιμοι στο χρηματιστήριο. // // Από την 1η Ιανουαρίου 1988, το μέτρο αυτό δεν εφαρμόζεται σε περίπτωση: // // - απόκτησης ξένων τίτλων από κάτοικο εσωτερικού (άνω των 18 ετών), ή εθνικών τίτλων που εκδίδονται σε ξένη κεφαλαιαγορά, με όριο 5 000 £ Irl. ανά επενδυτή και συνολικό όριο 30 εκατομμυρίων £ Irl., // // - απόκτησης από ασφαλιστικές εταιρείες, ταμεία συντάξεως, εταιρείες επενδύσεων χαρτοφυλακίου (unit trusts), κατοίκους, ξένων τίτλων ή εθνικών ομολογιών που εκδίδονται σε ξένη κεφαλαιαγορά, με όριο το 12,5 % του καθαρού τους cash flow (1), // // - απόκτησης από κατοίκους, εθνικών τίτλων (άλλων εκτός των ομολογιών), που εκδίδονται σε ξένη κεφαλαιαγορά και «American Depositary Receipts» (ADR) εταιρειών που είναι εγκατεστημένες στην Ιρλανδία. // //
(1) Με τον όρο καθαρό cash flow σε ιρλανδικές λίρες, εννοούνται:
i) για τις ασφαλιστικές εταιρείες:
- σε σχέση με τον κύκλο εργασιών στην Ιρλανδία, τα εισοδήματα από ασφάλιστρα σε ιρλανδικές λίρες συν τα εισοδήματα από επενδύσεις, μείον οι δαπάνες σε ιρλανδικές λίρες·
ii) για τα ταμεία συντάξεως:
- σε σχέση με τις υποχρεώσεις στην Ιρλανδία, οι ετήσιες εισφορές (εκτός των εθελοντικών εισφορών) συν τα εισοδήματα από επενδύσεις, μείον οι δαπάνες σε ιρλανδικές λίρες·
iii) για τις εταιρείες επενδυτών χαρτοφυλακίου (unit trusts):
- σε σχέση με τις τοποθετήσεις των κατοίκων στην Ιρλανδία, οι ετήσιες εγγραφές συν τα εισοδήματα από επενδύσεις, μείον οι δαπάνες σε ιρλανδικές λίρες (συμπεριλαμβανομένων των εξαγορών μεριδίων).»
Άρθρο 2
Η παρούσα απόφαση απευθύνεται στην Ιρλανδία.
Βρυξέλλες, 16 Δεκεμβρίου 1987.

Labels: 2
18
5